Komisijos direktyva 94/68/EB
1994 m. gruodžio 16 d.
derinanti su technikos pažanga Tarybos direktyvą 78/318/EEB dėl valstybių narių įstatymų, reglamentuojančių motorinių transporto priemonių stiklo valytuvus ir apliejiklius, suderinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Komisijos direktyva 93/81/EEB [2], ypač į jos 13 straipsnio 2 dalį,
atsižvelgdama į 1977 m. gruodžio 21 d. Tarybos direktyvą 78/318/EEB dėl valstybių narių įstatymų, reglamentuojančių motorinių transporto priemonių stiklo valytuvus ir apliejiklius, suderinimo [3], ypač į jos 5 straipsnį,
kadangi Direktyva 78/318/EEB yra viena iš Direktyva 70/156/EEB įdiegtos EEB tipo patvirtinimo tvarkos atskirųjų direktyvų; kadangi dėl tos priežasties Direktyvoje 70/156/EEB dėl transporto priemonių sistemų, sudėtinių dalių ir atskirų techninių mazgų išdėstytos nuostatos yra taikytinos šiai direktyvai;
kadangi Direktyvoje 70/156/EEB, visų pirma jos 3 straipsnio 4 dalyje ir 4 straipsnio 3 dalyje, reikalaujama prie kiekvienos atskirosios direktyvos pridėti informacinį dokumentą, į kurį būtų įtraukti tos direktyvos I priedo atitinkami punktai, taip pat pagal VI priedo nuostatas sudarytas tipo patvirtinimo liudijimas, kad tipo patvirtinimą būtų galima kompiuterizuoti;
kadangi 1977 m. rugsėjo 27 d. Tarybos direktyva 77/649/EEB dėl valstybių narių įstatymų, reglamentuojančių motorinių transporto priemonių vairuotojų regėjimo lauką, suderinimo [4] su paskutiniais pakeitimais, padarytais Komisijos direktyva 90/630/EEB [5], nustatė skirtingų transporto priemonių charakteristikų, kurios turi būti išlaikytos, nustatymo tvarką;
kadangi dėl technikos pažangos įmanoma pritaikyti Direktyvą 78/318/EEB, kad bandymų specifikacijos ir tvarka labiau atitiktų tikrąsias tų sistemų naudojimo sąlygas;
kadangi šioje direktyvoje numatytos priemonės atitinka Direktyva 70/156/EEB įkurto Direktyvų dėl motorinių transporto priemonių derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 78/318/EEB iš dalies keičiama taip:
1) 1 straipsnyje frazė skliaustuose "apibrėžta Direktyvos 70/156/EEB I priede" pakeičiama į frazę "apibrėžta Direktyvos 70/156/EEB II A priede";
2) 2 straipsnis iš dalies keičiamas taip:
a) pirmoje įtraukoje frazė "I-V priedų" pakeičiama į frazę "atitinkamų priedų";
b) antroje ir trečioje įtraukose frazė "apibrėžtu (-am) Direktyvos 70/156/EEB 9a straipsnyje" pakeičiama į frazę "apibrėžtu (-am) Direktyvos 70/156/EEB 2 straipsnyje";
3) 3 straipsnis iš dalies pakeičiamas taip:
a) 1 dalis iš dalies pakeičiama taip:
i) pirmoje įtraukoje frazė "I-V prieduose" pakeičiama į frazę "atitinkamuose prieduose";
ii) antroje įtraukoje frazė "apibrėžtu (-am) Direktyvos 70/156/EEB 9a straipsnyje" pakeičiama į frazę "apibrėžtu (-am) Direktyvos 70/156/EEB 2 straipsnyje";
b) 2 dalyje frazė "pagal Direktyvos 70/156/EEB 9a straipsnyje pateiktą apibrėžimą" pakeičiama į frazę "pagal Direktyvos 70/156/EEB 2 straipsnyje pateiktą apibrėžimą";
4) 4 straipsnyje frazė "2.2 skirsnyje" pakeičiama į frazę "2.1 skirsnyje";
5) 5 straipsnyje frazė "I-VII priedų" pakeičiama į žodį "priedų";
6) priedų sąrašas ir I, II, VI ir VII priedai iš dalies pakeičiami, kaip nurodyta šios direktyvos priede.
2 straipsnis
1. Nuo 1995 m. liepos 1 d. valstybės narės neturi teisės dėl su priekinio stiklo valytuvų ir apliejiklių sistemomis susijusių priežasčių:
- atsisakyti tam tikram transporto priemonių tipui arba priekinio stiklo valytuvų ir apliejiklių sistemos tipui suteikti EEB tipo patvirtinimą arba nacionalinį tipo patvirtinimą arba
- uždrausti registruoti, prekiauti arba pradėti eksploatuoti transporto priemones arba prekiauti ar pradėti eksploatuoti priekinio stiklo valytuvų ir apliejiklių sistemas,
jei priekinio stiklo valytuvų ir apliejiklių sistemos atitinka Direktyvos 78/318/EEB su pakeitimais, padarytais šia direktyva, reikalavimus.
2. Nuo 1996 m. sausio 1 d. valstybės narės:
- nebeišduoda EEB tipo patvirtinimo ir
- gali atsisakyti suteikti nacionalinį tipo patvirtinimą,
transporto priemonių tipui dėl su priekinio stiklo valytuvų ir apliejiklių sistemomis susijusių priežasčių arba priekinio stiklo valytuvų ir apliejiklių sistemų tipui, jei jie neatitinka Direktyvos 78/318/EEB su pakeitimais, padarytais šia direktyva, reikalavimų.
3. Nepaisant šio straipsnio 2 dalies, valstybės narės toliau išduoda EEB tipo patvirtinimą priekinio stiklo valytuvų ir apliejiklių sistemoms, naudojamiems kaip pakaitinės dalys, pagal pradinę Direktyvos 78/318/EEB versiją, jei tokios priekinio stiklo valytuvų ir apliejiklių sistemos:
- yra skirtos montuoti į jau naudojamas transporto priemones ir
- atitinka tos direktyvos, kuri buvo taikoma pirmą kartą užregistruojant tas transporto priemones, reikalavimus.
3 straipsnis
1. Valstybės narės priima įstatymus ir kitus teisės aktus, kurie, įsigalioję iki 1995 m. liepos 1 d., įgyvendina šią direktyvą. Jos nedelsdamos apie tai praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
4 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
Priimta Briuselyje, 1994 m. gruodžio 16 d.